บาทเปิด 31.70 บาทต่อดอลลาร์ ทรงตัว
เงินบาทเปิดตลาด 31.70 บาทต่อดอลลาร์ ทรงตัว หลังเฟดมีมติคงดอกเบี้ยตามคาด ตลาดยังรอตัวเลขเศรษฐกิจสหรัฐฯที่จะประกาศสัปดาห์นี้
3 พ.ค. 2561

เงินบาทเปิดตลาด 31.70 บาทต่อดอลลาร์ ทรงตัว หลังเฟดมีมติคงดอกเบี้ยตามคาด ตลาดยังรอตัวเลขเศรษฐกิจสหรัฐฯที่จะประกาศสัปดาห์นี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.70 บาท/ดอลลาร์ จากเย็นวานนี้ที่ปิดตลาดที่ระดับ 31.71/73 บาท/ดอลลาร์"เช้านี้เงินบาทยังทรงๆ โดยผลประชุม FOMC เป็นไปตามคาดคือคงดอกเบี้ย และประเมินภาวะเศรษฐกิจดีขึ้นแต่ยังไม่แรงพอที่จะทำให้ดอลลาร์แข็งค่ามากนัก...ปัจจัยที่ต้องติดตาม คืนนี้จะมีตัวเลข ISM ภาคบริการของสหรัฐฯ และคืนวันพรุ่งนี้จะมีการรายงานตัวเลขการจ้างงานนอกภาคเกษตรของสหรัฐฯ"นักบริหารเงินระบุนักบริหารเงิน คาดว่า เงินบาทจะเคลื่อนไหวในกรอบ 31.60-31.75 บาท/ดอลลาร์